Ջուլիետ Լյուիս

**Ջուլիետ Լյուիս** (, ), ամերիկացի դերասանուհի և երգչուհի։ Լյուիսը անվանակարգվել է «Օսկար» մրցանակի երկրորդ պլանի լավագույն դերասանուհի անվանակարգում, «Վախի հրվանդան» (1991) ֆիլմի համար, որից հետո նկարահանվել է մի շարք հաջողակ ֆիլմերում։ Նրա հեռուստատեսային դերերը նրան բերում են «Էմմի» մրցանակի երկու անվանակարգում։ 2000-ական թվականներին նա իր ակտիվությունը տեղափոխում է երաժշտական բիզնես` դառնալով «Juliette and the Licks» ռոք-խմբի առաջատար, որի` 2009 թվականին կազմալուծումից հետո սկսում է մենակատարային կարիերան։

## Վաղ տարիներ
Լյուիսը ծնվել է Լոս Անջելեսում, Կալիֆորնիա նահանգ։ Նրա հայրը՝ դերասան Ջեֆրի Լյուիս, մայրը՝ Գլենիս Բեյթլի, գրաֆիկական նախագծող։ Նրանք ամուսնալուծվել են, երբ Ջուլետը երկու տարեկան էր։ Նա ունի երկու եղբայր՝ Լայթֆիլդ և Պիտեր, և երկու քույր՝ Դիենդր և Բրենդի։ Նրա հորեղբայր Պիտեր Թոդդ Լյուիսը եղել է երգահան։ Նա ցանկացել է նկարահանվել վեց տարեկանից և հեռուստատեսությունում հայտնվել է տասներկու տարեկան հասակում։ 16 տարեկան հասակում դերասանուհու մոտ, ով այդ ժամանակ արդեն հանդիպում էր սկսնակ դերասան Բրեդ Փիթի հետ, արդեն լուրջ խնդիրներ կային թմրանյութերի հետ։ Հետագայում նրան հաջողվում է ազատվել այդ կախվածությունից` անցնելով բուժման կուրս, որին զգալիորեն աջակցում է այդ ժամանակ արդեն նախկին բոյֆրենդ Փիթը։

## Կարիերա
1991 թվականին Լյուիսը անվանակարգվում է «Օսկար» մրցանակի, Մարտին Սկորսեզեի «Վախի հրվանդան» ֆիլմում երկրորդ պլանի լավագույն դերակատարման համար։ Նրա ամենահայտնի կերպարն է դառնում Մելորի Նոքսը՝ «ի ծնե մարդասպան» Օլիվեր Սթոունի համանուն սկանդալային ֆիլմից։ 1990-ական թվականների կեսերին նա նաև խաղում է այնպիսի հայտնի ֆիլմերում, ինչպիսին են «Ի՞նչն է տանջում Գիլբերտ Գրեյփին», «Արևամուտից մինչ արևածագ» և «Տարրօրինակ օրեր»։ Ֆիլմում նա երգում է Պի Ջեյ Հարվիի (PJ Harvey) «Hardly Wait» երգը։ Ընդհանուր առմամբ Ջուլետը նկարահանվել է ավելի քան վաթսուն ֆիլմերում և սերիալներում։ Նա հայտնվել է Մելիսա Էթերիջի «Come To My Window» երգի տեսահոլովակում, ինչպես նաև «Gap»-ի գովազդում, որտեղ «Digital Love» երգի մեղեդու տակ պարել է Daft Punk-ի հետ։ Հեռուստատեսությունում նա անվանակարգվում է «Էմմի» մրցանակի, 2003 թվականին «Հիստերիկլ կուրություն»-ում աշխատանքի համար։ 2003 թվականին նկարահանվել է HIM խմբի «Buried Alive By Love» տեսահոլովակում։
225px|մինի|ձախից|Ջուլետ Լյուիսը «Eurockéennes 2007»-ում
2003 թվականից մինչև 2009 թվականը Լյուիսը հանդիսանում էր «Juliette and the Licks» ռոք-խմբի առաջատարը, տվյալ պահին հանդես է գալիս և ձայնագրվում մենակատարային։ Մասնակցություն է ունեցել «The Prodigy» խմբի «Always Outnumbered, Never Outgunned» (2004) ալբոմի ձայնագրմանը, որի համար ձայնագրվել է վոկալային պարտիաներ «Hotride», «Spitfire», «Get Up Get Off» ստեղծագործությունների համար։

Վերջին տարիներին Լյուիսը, հիմնականում, ակտիվ էր հեռուստատեսությունում և անկախ ֆիլմերում, ինչպես նաև կատարել է երկրորդական պլանի դերեր հոլլիվուդյան խոշոր ստուդիաների ֆիլմերում։ Նա նկարահանվել է NBC-ի կարճատև գոյություն ունեցած «Ֆիրմա» սերիալում, իսկ հաջորդ տարի հայտնվել է «Օգոստոս. Օսեյջ կոմսություն» ֆիլմում։ 2015 թվականին նա իր վրա է վերցնում է հիմնական կանացի դերը ABC-ի «Գաղտնիքներ և սուտ» սերիալում։

## Անձնական կյանք
Լյուիսը խնդիրներ է ունեցել օրենքի հետ 15 տարեկան հասակում, անօրինականորեն մեքենա վարելու համար, իսկ այնուհետև ձերբակալվել է գիշերային ակումբում անօրինական հովանավորության համար 16 տարեկան հասակում։ 1990 թվականից մինչ 1993 թվականը Լյուիսը հանդիպել է Բրեդ Փիթի հետ։ 20 տարեկան հասակում նա վերականգնողական կուրս է անցել թմրանյութերից կախվածության համար։ 1999 թվականին Լյուիսը ամուսնացել է պրոֆեսիոնալ սքեյթբորդիստ Սթիվ Բերրաի (Steve Berra) հետ, նրանք ամուսնալուծվել են 2003 թվականին։

Լյուիսը հանդիսանում է Սաենտոլոգիական եկեղեցու հետևորդ, ինչպես նաև իրեն ներկայացնում է որպես քրիստոնյա։

## Ֆիլմագրություն
* 1987 — Կրակի տունը / *Home Fires* (ТV) - Մեթի
* 1987 — Ես ամուսնացած եմ Դորաի հետ / *I Married Dora* (հեռուստասերիալ) - Քեյթ Ֆարել
* 1988 — Կյանքի փաստեր / *The Facts of Life* (հեռուստասերիալ) - Թերրի Ռանկին
* 1988 — Իմ խորթ մայրը օտարմոլորակայաին է / *My Stepmother Is an Alien* - Լեքսի
* 1989 — Վազող բարություն /*The Runnin' Kind* - Էմի Կուրտիս
* 1989 — Ծանոթություն դատարկագլուխների հետ / *Meet the Hollowheads* - Սինդի դատարկագլուխ
* 1989 — Սուրբ ծննդյան արձակուրդներ / *National Lampoon’s Christmas Vacation* - Էնդրյու Գրիսվոլդ
* 1990 — Չափազանց երիտասարդ է մահանալու համար / *Too Young to Die?* - Ամանդա Սու Բրեդլի
* 1990 — Ընտանիք Ջոի համար / *A Family for Joe* (հեռուստասերիալ)- Հոլլի Բենքստոն
* 1991 — Կոտրված հոգիներ / *Crooked Hearts* - Քեյսի
* 1991 — Վախի հրվանդան / *Cape Fear* - Դանիելա Բոուդեն
* 1992 — Ամուսիններ և կանայք / *Husbands and Wives* - Ռեյն
* 1992 — Այն նույն գիշեր / *That Night* - Շերիլ Օ'Քոննոր
* 1993 — Կալիֆորնիա / *Kalifornia* - Ադել Քորներս
* 1993 — Ռոմեոն արյունաքամ է լինում / *Romeo Is Bleeding* — Շերի
* 1993 — Ի՞նչն է տանջում Գիլբերտ Գրեյփին / *What’s Eating Gilbert Grape* - Բեքի
* 1994 — Ի ծնե մարդասպաններ / *Natural Born Killers* — Մելորի
* 1994 — Հոգեկանների Ամանորը / *Mixed Nuts* - Գրեյսի Բարզինի
* 1995 — Բասկետբոլիստի օրագիրը / *The Basketball Diaries* - Դիանա Մուդի
* 1995 — Տարրօրինակ օրեր / *Strange Days* - Ֆեյթ Ջասթին
* 1996 — Կինոփորձ / *The Audition* 
* 1996 — Արևամուտից մինչ արևածագ / *From Dusk Till Dawn* — Քեյթ
* 1996 — Երեկոյան աստղ / *The Evening Star* - Մելանի Հորթոն
* 1998 — Ինչ-որ բան աղջիկների մասին / *Some Girl* - Էփրիլ
* 1999 — Չորրորդ հարկ / *The 4th Floor* - Ջեյն Էմելին
* 1999 — Այլ քույր / *The Other Sister* - Կառլա Թեյթ
* 2000 — Զենքի ուղին / *The Way of the Gun* - Ռոբին
* 2000 — Վարձակալողը / *Room to Rent* - Լինդա
* 2001 — Կեսօրը Գաուդիի հետ / *Gaudi Afternoon*- Էփրիլ
* 2001 — Երկինքը իմ սիրելի Լուիզիանայի վրա / *My Louisiana Sky* (ТV) - Դորի Քեյ
* 2001 — Սպանություն օտար քաղաքում / *Picture Claire* - Քլեյր Բյուքեյջ
* 2001 — Դարմա և Գրեգ / *Dharma & Greg* («Try to Remember This Kind of September» դրվագ) - Սեպտեմբեր
* 2002 — Հիստերիկ կուրություն / *Hysterical Blindness* (ТV) - Բեթ
* 2002 — Արմիտաժ. Կրկնակի մատրիցա / *Armitage: Dual Matrix* (վիդեո) - Արմիտաժ, Նաոմի (ձայն)
* 2002 — Ինձնից բավական է / *Enough* - Ջիննի
* 2003 — Հին դպրոց / *Old School* - Հեյդի
* 2003 — Անվճար բոլորի համար / *Free for All* (հեռուստասերիալ, ձայն) - Պաուլա
* 2003 — Սատանայական առանձնատուն / *Cold Creek Manor* - Ռուբի Ֆերգյուսոն
* 2004 — Ազատությանը հետապնդելիս / *Chasing Freedom* (ТV) - Լիբբի
* 2004 — Բլուբերրի / *Blueberry* - Մարիա Սալիվան
* 2004 — Ավերիչ զույգ. Ստարսկի և Հաթչ / *Starsky & Hutch* - Քիթթի
* 2005 — Տապակվածը / *Grilled* - Սյուզան
* 2005 — Հյուսիսափայլ / *Aurora Borealis* - Քեյթ
* 2005 — Դարվինի մրցանակ / *The Darwin Awards* - Ժոլեն
* 2005 — Դոլթրի Կելհուն / *Daltry Calhoun* - Ֆլորա Ֆիլկ
* 2006 — Ինձ անվանում են Էռլ / *My Name Is Earl* («The Bounty Hunter» դրվագ) - Ջեյսի/Բաունթի Հանտեր
* 2007 — Բռնից և բաց թող / *Catch and Release* - Մաուրեն
* 2009 — Փախիր / *Whip It* - Այրոն Մավեն
* 2010 — Դատավճիռ / *Convinction* - Ռոսաննա Պերի
* 2010 — Ավելին, քան ընկեր / *The Switch* - Դեբի Էփսթեյն
* 2010 — Դեպի ետ / *Due Date* - Հեյդի
* 2011 — Գավառուհին / *Hick* - Թեմմի
* 2012 — Ֆիրմա / *The Firm* (հեռուստասերիալ) - Թեմմի
* 2013 — Բաց ճանապարհ / *Open Road* - Ջիլ
* 2013 — Օգոստոս. Օսեյջ կոմսություն / *August: Osage County* - Կարեն Վեսթոն
* 2015 — այժմ — Գաղտնիքներ և սուտ / *Secrets & Lies* (հեռուստասերիալ) - գործակալ Անդրեա Կոռնել
* 2015 — Սոճիներ / *Wayward Pines* (հեռուստասերիալ) - Բևեռլի Բրաուն

## Սկավառակագրություն
**«Juliette and the Licks»-ի ալբոմներ**

* 2004 — ...Like a Bolt of Lightning EP
* 2005 — You're Speaking My Language
* 2006 — Four on the Floor (թողարկվել է հոկտեմբերի 2-ին)

**«Juliette and the Licks»-ն սինգլներ**

**Ջուլետ Լյուիսի ալբոմներ**

* 2010 — *Terra Incognita*

## Մրցանակներ և անվանակարգումներ
* 1992 - «Օսկար» և «Ոսկե Գլոբուս» «Երկրորդ պլանի լավագույն դերասանուհի» անվանակարգում - «Վախի հրվանդան» ֆիլմ
* 1992 - «MTV Movie» մրցանակի անվանակարգում «Լավագույն համբույր»-ի համար Ռոբերտ Դե Նիրոի հետ - «Վախի հրվանդան» ֆիլմ
* 1993 - ShoWest մրցանակ, որպես վաղվա օրվա կին-աստղ
* 1995 - «MTV Movie» մրցանակի անվանակարգում «Լավագույն համբույր» և «Լավագույն զույգ», Վուդի Հարելսոնի հետ - «Ի ծնե մարդասպաններ» ֆիլմ
* 1996 - «Սատուրն» մրցանակի անվանակարգում «Երկրորդ պլանի լավագույն դերասանուհու համար» - «Արևամուտից մինչ արևածագ» ֆիլմ
* 1997 - «Blockbuster Entertainment Award» մրցանակ «Երկրորդ պլանի լավագույն դերասանուհու համար» անվանակարգում - «Երեկոյան աստղ» ֆիլմ
* 2000 - «Razzie» մրցանակի անվանակարգում «Վատագույն երկրորդ պլանի դերասանուհի» - «Այլ քույր» ֆիլմ
* 2002 - «Էմմի» մրցանակի անվանակարգում «Երկրորդ պլանի լավագույն դերասանուհու համար» - «Հիստերիկ կուրություն» ֆիլմ

## Ծանոթագրություններ

## Արտաքին հղումներ
* 
* Ջուլիետ Լյուիսը Twitter.com-ում

Կատեգորիա:1973 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:Ամերիկացի երաժիշտներ
Կատեգորիա:Ամերիկացի երգչուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի ռոք երգչուհիներ
Կատեգորիա:Հունիսի 21 ծնունդներ